7.1.87 Επίσημη Εφημερίδα των Ευρωπαϊκών Κοινοτήτων Αριθ. C 3/3 
ΨΗΦΙΣΜΑ ΤΟΥ ΣΥΜΒΟΥΛΙΟΥ 
της 16ης Δεκεμβρίου 1986 
για την ενίσχυση της κοινοτικής δράσης υπέρ της προστασίας του περιβάλλοντος 
(87/C 3/02) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, 
τις προτάσεις της Επιτροπής, 
Εκτιμώντας ότι χρειάζεται ένα νέο κοινοτικό πρόγραμμα 
δράσης για το περιβάλλον που θα διαδεχθεί το τρίτο πρό­
γραμμα δράσης (1982-1986), 
Χαιρετίζει με ικανοποίηση την υποβολή εκ μέρους της Επι­
τροπής λεπτομερών προτάσεων για ένα τέταρτο πρόγραμμα 
δράσης για το περιβάλλον και θεωρεί ότι το πρόγραμμα 
αυτό, θεμελιωμένο στα επιτεύγματα του παρελθόντος, 
παρέχει τη δυνατότητα να ενισχυθεί αποφασιστικά η κοινο­
τική δράση για την προστασία του περιβάλλοντος και να 
καθοριστεί ένα ενιαίο πλαίσιο μέσα στο οποίο θα μπορέ­
σουν να διαμορφωθούν, να συντονισθούν και να εφαρμο­
στούν συγκεκριμένες κοινοτικές δράσεις κατά τη διάρκεια 
της περιόδου 1987-1992. 
Υπενθυμίζει σχετικά ότι η Ενιαία Ευρωπαϊκή Πράξη, η 
οποία θα αποτελέσει νέα νομική βάση όσον αφορά την 
πολιτική της Κοινότητας για το περιβάλλον, προβλέπει στο 
άρθρο 25 ότι η δράση της Κοινότητας στον τομέα αυτό έχει 
ως αντικείμενο: 
— τη διατήρηση, την προστασία και τη βελτίωση της 
ποιότητας του περιβάλλοντος, 
— τη συμβολή στην προστασία της υγείας των προσώπων, 
— την εξασφάλιση συνετής και ορθολογικής χρησιμο­
ποίησης των φυσικών πόρων. Αναγνωρίζει ότι, για να επιτευχθούν οι στόχοι αυτοί, θα 
χρειαστεί να ληφθούν μέτρα για την καταπολέμηση της 
ρύπανσης όπου υπάρχει κίνδυνος αυτή να εμφανισθεί και 
γαι την εξασφάλιση του ότι τα προληπτικά μέτρα που λαμβά­
νονται σε ένα τμήμα του περιβάλλοντος δεν θα προξενούν 
ζημιές σε άλλο* ότι θα χρειαστεί επίσης να ληφθούν τα 
κατάλληλα μέτρα για την προστασία και τη βελτίωση της 
φυσικής κληρονομιάς της Ευρώπης. 
Επιβεβαιώνει εξάλλου την πεποίθηση του ότι η προστασία 
του περιβάλλοντος πρέπει να αποτελέσει ουσιαστικό στοι­
χείο της οικονομικής, βιομηχανικής, γεωργικής και κοινω­
νικής πολιτικής της Κοινότητας και των κρατών μελών, και 
αναγνωρίζει ότι η προστασία του περιβάλλοντος μπορεί να 
συμβάλει στη βελτίωση της οικονομικής ανάπτυξης και στη 
διευκόλυνση της δημιουργίας θέσεων εργασίας. 
Υπογραμμίζει ιδιαίτερα, την ανάγκη για παιδεία και κατάρ­
τιση σε θέματα περιβάλλοντος, καθώς και για μεγαλύτερη 
ευαισθητοποίηση του κοινού και συμμετοχή του σε αυτά, 
υπενθυμίζοντας ότι αυτό είναι το κεντρικό θέμα του Ευρω­
παϊκού Έτους Περιβάλλοντος 1987. 
Τονίζει ότι έχει μεγάλη σημασία να εξασφαλιστεί ότι τόσο 
τα ήδη εγκεκριμένα όσο και τα προτεινόμενα μέτρα υλο­
ποιούνται σωστά και υπόκεινται σε τακτική αξιολόγηση, 
λαμβάνοντας ιδιαίτερα υπόψη τα πλεονεκτήματα και τις 
επιβαρύνσεις που μπορεί να προκύψουν από τη δράση ή την 
απουσία δράσης. 
Καλεί το Ευρωπαϊκό Κοινοβούλιο και την Οικονομική και 
Κοινωνική Επιτροπή να δώσουν κατά προτεραιότητα τη 
γνώμη τους για τις προτάσεις της Επιτροπής. 
Αναλαμβάνει να εξετάσει περαιτέρω τις προτάσεις της Επι­
τροπής με στόχο να καθορίσει, ει δυνατόν πριν από τις 30 
Ιουνίου 1987, κατευθυντήριες γραμμές και προτεραιότητες 
για την ενίσχυση της κοινοτικής δράσης για την προστασία 
του περιβάλλοντος.